NaiveNeuron/SloPal huggingface dataset:
Sloboda, Radovan, poslanec NR SR (2022-06-21):
Ďakujem za slovo. Ja by som ešte dokončil tú predchádzajúcu myšlienku, že tam vy nepomáhate týmto nástrojom. Ako vy že do jedného vrecka to tým ľuďom dáte a z druhého vrecka im to zoberiete. Teda nieže vy, ale konkrétne si to zoberú samosprávy, lebo im zoberete, to proste nepustí, to ako nefunguje inak. Veď ak máte tuto nejakú sumu peňazí a dáte ju sem a potrebujete ju tu, no tak ju musíte presunúť. A toto sa presne stane. To znamená, že vy vytvárate len ako nejaké, nejakú floskulu pomoci alebo len nejakú že nádej. Ďalšia vec, čo už tu bolo povedané, ako nepomáhate všetkým. Ako pomáhate aj tým, čo to vôbec nepotrebujú, to je úplne že, to je proste zle. A ďalšia vec, ešte teda teraz konkrétne ku krúžkovnému, to je vec, ktorá že sa absolútne nedá stihnúť od roku, od 1. 1. ´23, to je proste že ilúzia že myslieť si, že sa to stihne v takomto krátkom čase. Preto vás prosím, akože zaraďte spiatočku, kým je čas, lebo vy, si myslím, že sa valíte do obrovského, do obrovského aj politického průšvihu, keď toto pretlačíte. Prvé, čo treba nám vyriešiť, aj v spolupráci s vami, je hlavný čas detí, to už tu bolo tiež povedané. A hlavný čas detí sú platy učiteľov, lebo nebude mať od septembra kto učiť. Ako to krúžkovné a táto pomoc vyjde potom že úplne navnivoč, bude úplne zbytočná, nikto ju nebude potrebovať, keď nezvýšime platy učiteľom. Toto je kľúčové, v tomto momente prvoradé a tuto má kľúč od miešačky váš, váš líder, minister financií. A tie peniaze na ministerstve na to sú z nadvýberu daní. Ďakujem.
Blaha, Ľuboš, podpredseda NR SR (2023-11-14):
Ako ďalšia sa o slovo prihlásila pani poslankyňa Zuzana Mesterová. Nech sa páči.
Šimko, Igor, poslanec NR SR (2024-02-13):
Pán predseda, dajte, prosím, hlasovať o návrhu zákona ako o celku s odporúčaním gestorského výboru schváliť.
Bugár, Béla, podpredseda NR SR (2017-02-14):
Áno, nech sa páči, prezentujme sa a hlasujme. Hlasujeme o skrátení lehoty. (Hlasovanie.) Prítomných 132 poslancov, za návrh 129, zdržali sa 3. Takže konštatujem, že sme tento návrh prijali. Môžme pristúpiť k hlasovaniu.
Paška, Pavol, predseda NR SR (2012-06-27):
Ďakujem, pán spravodajca. Otváram rozpravu. Keďže nemám písomnú prihlášku do rozpravy. Pýtam sa, či má niekto záujem vystúpiť v rozprave. Nie. Vyhlasujem rozpravu za skončenú. Prerušujem rokovanie o tomto bode programu. Pán minister dopravy uvedie teraz v druhom a v treťom čítaní návrh na vyslovenie súhlasu Národnej rady Slovenskej republiky s Protokolom, ktorým sa mení a dopĺňa Dohoda o leteckej doprave medzi Európskym spoločenstvom a jeho členskými štátmi na jednej strane a Spojenými štátmi americkými na strane druhej . Je to tlač 54, spoločná správa je tlač 54a. Nech sa páči, pán minister.
Kollár, Boris, predseda NR SR (2021-10-21):
Kolegovia, prosím vás pekne, buďte takí dobrí, nasaďte si rúška, nechcem to opakovať, naozaj sme ako malé deti v škôlke. Budeme teraz hlasovať o návrhu pána poslanca Takáča a žiada, aby bod 47, ktorý mu prepadol z objektívnych dôvodov na záver programu, aby bol preložený a aby mohol ho termínovať po bode 48. Prosím, prezentujme sa a hlasujeme. (Hlasovanie.) Prítomných 134 poslancov, za 132, zdržal sa 1, nehlasoval 1. Návrh pána poslanca Takáča sme schválili a termín je, termín bude prerokovaný, teda bude mať... môžem sa takto zamotať? Jeho bod bude termínovaný presne po 47. bode. Budeme... (Reakcia z pléna.) Áno, ale po 48., keď sa prerokuje, tak. Čiže jeho štyridsiaty siedmy bude teraz po štyridsiatom ôsmom. Budeme pokračovať v prerušenom rokovaní hlasovaním o bode 42 schváleného programu, ktorým je prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady (tlač 719). Spravodajcom je člen výboru pre financie a rozpočet poslanec Tomáš Lehotský. Prosím ho, aby uviedol hlasovanie. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov , tlač 719.)
Podmanický, Ján, poslanec NR SR (2021-11-11):
Pán podpredseda, ja som sa prihlásil ešte pred hlasovaním, ale beriem, nemuseli ste si všimnúť. Každopádne mám procedurálny návrh k spôsobu prerokovania veci. Vystúpenie pána premiéra, treba mu povedať, že ak sa chce vyjadrovať k zákonu, tak nech príde normálne k bodu, kedy sa o tom rokuje, nech vystúpi v rozprave a môžeme naňho reagovať aj faktickými pripomienkami, faktickými poznámkami. Takýto spôsob jednoducho je nevhodný a je v rozpore s procedurálnym poriadkom, lebo on sa vyjadroval k zákonu mimo toho bodu. My sme sa nemohli, my sme nemohli na neho reagovať, bolo to, len taký nejaký jeho, jeho vystúpenie a potom útek. (Reakcie z pléna.)
Laurenčík, Milan, podpredseda NR SR (2020-07-23):
S reakciou, pán poslanec Matúš Šutaj Eštok, nech sa páči.
B. Bugár, podpredseda NR SR: (2003-12-16):
Pán minister, nech sa páči, môžete odpovedať na tieto dve otázky.
Bugár, Béla, podpredseda NR SR (2011-09-13):
Pán poslanec Pelegrini.
Kazda, Radovan, poslanec NR SR (2020-04-23):
Áno, tak ja dúfam, že nebude to tak, ako pán Blaha keď ušiel do Olomouca pred zásadným hlasovaním o zmene ústavy. Ďakujem.
Dostál, Ondrej, poslanec NR SR (2011-03-25):
Predkladám spoločnú správu. Ústavnoprávny výbor Národnej rady ako gestorský výbor k návrhu Výboru Národnej rady pre Európske záležitosti na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky, podáva Národnej rade podľa § 79 ods. 1 rokovacieho poriadku túto spoločnú správu výborov Národnej rady Slovenskej republiky. Národná rada Slovenskej republiky uznesením z 3. februára 2011 č. 295 pridelila návrh predmetného zákona na prerokovanie týmto výborom: ústavnoprávnemu výboru, zahraničnému výboru a Výboru Národnej rady pre európske záležitosti. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Návrh Výboru Národnej rady Slovenskej republiky pre európske záležitosti odporúčali schváliť: Ústavnoprávny výbor Národnej rady uznesením z 9. marca 2011 č. 143, Zahraničný výbor Národnej rady uznesením zo 17. marca 2011 č. 46 a Výbor Národnej rady Slovenskej republiky pre európske záležitosti uznesením zo 17. marca 2011 č. 89. Z uznesení výborov Národnej rady Slovenskej republiky pod bodom III tejto správy vyplýva niekoľko pozmeňujúcich a doplňujúcich návrhov, ktoré majú predovšetkým legislatívnotechnický charakter. Ide o 17 pozmeňujúcich a doplňujúcich návrhov, ktoré sú uvedené v časti IV spoločnej správy. Gestorský výbor odporúča hlasovať o pozmeňujúcich a doplňujúcich návrhoch pod bodmi 1, 2, 3, 4, 5, 6, 7, 8, 9, 10, 11, 12, 13, 14, 15 až 16 a 17 spoločne s návrhom schváliť. Gestorský výbor na základe stanovísk výborov k návrhu predmetného zákona, ktoré sú uvedené v bode III tejto správy, a stanovísk poslancov gestorského výboru vyjadrených v rozprave podľa § 79 ods. 4 písm. f) rokovacieho poriadku odporúča Národnej rade návrh predmetného zákona schváliť v znení schválených pozmeňujúcich a doplňujúcich návrhov uvedených v tejto spoločnej správe. Spoločná správa výborov Národnej rady o prerokovaní návrhu predmetného zákona v druhom čítaní bola schválená uznesením ústavnoprávneho výboru z 21. marca 2011 č. 159. Týmto uznesením výbor zároveň poveril spravodajcu predložiť návrhy podľa § 81 ods. 2, § 82, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky. Pán predsedajúci, otvorte, prosím, rozpravu.
Sulík, Richard, predseda NR SR (2011-06-17):
Ďakujem. O tomto návrhu poslancov, ako som už vravel, budeme hlasovať po skončení rozpravy. Teraz prosím predsedu ústavnoprávneho výboru poslanca Radoslava Procházku, aby sa ujal slova a Národnej rade podal stanovisko výboru k návrhu kandidáta. Nech sa páči.
P. Hrušovský,  podpredseda NR SR: (2001-10-18):
J. Klemens, poslanec: O bode číslo 15, ten je vyňatý na samostatné hlasovanie.
Kamenický, Ladislav, poslanec NR SR (2014-09-17):
Dajte, prosím, hlasovať o piatom bode pozmeňujúceho návrhu poslanca Beblavého.
Kamenický, Ladislav, poslanec NR SR (2020-04-07):
Ďakujem pekne. (Zaznievanie gongu.) Ďakujem všetkým, čo sa vyjadrili k môjmu vystúpeniu. K jedinému, ku komu sa vyjadrím, je pán Kremský. Pán Kremský, chcem sa opýtať, ja som počul, že vy máte taký manuál, kde máte jedno slovo úplne na číslo 1, že prázdna špajza, že to máte opakovať donekonečna. Ja neviem, dokedy toto budem počúvať. Prosím vás, vyškrtnite si to už z toho zoznamu. (Reakcia z pléna.) Ja viem, že ste dostali pokyny. Čo sa týka znižovania dlhu, tak sme znížili dlh na 48 % a dnes v podstate aj Rada pre rozpočtovú zodpovednosť hovorí o tom, že dlh by nám mal vystúpiť na 60 %. My sme ho znižovali niekoľko rokov, tak nám nerozprávajte, jak sme my zadlžovali Slovensko. Hovorte o faktoch. Máme skutočne, čo sa týka nezamestnanosti, jednu z najnižších, ktorú sme mali, a ja chápem a nebudem vyčítať ani vám, ani pánu ministrovi, že tu budú aj niektoré krachy. Ale starajte sa o to, aby tie naše fabriky nemuseli toľko zatvárať, nech sa zatvárajú čo najmenej a nech to dopadne čo na najmenej ľudí, lebo skutočne táto situácia nie je jednoduchá. Musíme urobiť efektívne opatrenia. Takisto ekonómovia vám, tí, o ktorých sa opierate, hovoria o tom, čo máte robiť, tak to robte. Ďakujem pekne.
Paška, Pavol, predseda NR SR (2014-11-08):
Pán poslanec Kadúc, idete? Alebo pán navrhovateľ? Nech sa páči.
Janiš, Stanislav, poslanec NR SR (2011-03-30):
Ďakujem za slovo, pán podpredseda. Prosím vás, aby ste dali hlasovať o tom, že Národná rada schvaľuje návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 610/2003 Z. z. o elektronických komunikáciách v znení neskorších predpisov.
B. Bugár, podpredseda NR SR: (2004-03-03):
(Hlasovanie.) Prítomných je 130 poslancov, za návrh 102, proti 3, zdržalo sa 25. Konštatujem, že tento návrh zákona pána poslanca Galbavého sme postúpili do druhého čítania. Nech sa páči. V. Horák, poslanec: Áno. Teraz odporúčam v zmysle § 74 ods. 1 zákona Národnej rady Slovenskej republiky o rokovacom poriadku a v súlade s rozhodnutím predsedu Národnej rady Slovenskej republiky č. 592 zo 16. februára 2004 prideliť v druhom čítaní na prerokovanie tento návrh okrem Výboru Národnej rady Slovenskej republiky pre financie, rozpočet a menu aj Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre verejnú správu. Za gestorský výbor navrhujem Výbor Národnej rady Slovenskej republiky pre financie, rozpočet a menu. Zároveň odporúčam, aby výbory uvedený návrh prerokovali do 23. apríla 2004 a gestorský výbor do 30. apríla 2004 od jeho prerokovania v prvom čítaní na schôdzi Národnej rady Slovenskej republiky.
Laurenčík, Milan, podpredseda NR SR (2021-09-22):
Ďalšiu faktickú poznámku má pán poslanec Ján Benčík.
Grendel, Gábor, podpredseda NR SR (2022-06-16):
V rozprave teraz vystúpi pán poslanec Peter Pellegrini.
Číž, Miroslav, poslanec NR SR (2014-02-06):
Ďakujem za slovo. Vážená pani podpredsedníčka, dovoľte, aby som dal návrh, aby sme vzhľadom na situáciu, ktorá je v tejto sále, dnešné rokovanie ukončili. Dovoľte mi na odôvodnenie tohto návrhu povedať, že je naozaj neuveriteľné takéto hrubé a flagrantné porušovanie slovenským parlamentarizmom. Je to tragédia. A dovoľte mi, vážení kolegovia, apelovať na všetkých, aby sme vážne zvážili, či je takáto situácia únosná, či to nie je facka občanom celej Slovenskej republiky a či nemáme konečne urobiť slovenský parlament funkčný a parlament, ktorý rešpektuje elementárne zásady fungovania parlamentarizmu. Ďakujem. (Potlesk.)
Petrák, Ľubomír, poslanec NR SR (2019-04-03):
Ďakujem pekne za slovo, pán predseda. Vážené kolegyne, kolegovia, vzhľadom na to, že poslanci Národnej rady Slovenskej republiky neobdŕžali pozvánku na zajtrajšie kladenie vencov od primátora Bratislavy, podľa môjho názoru prvýkrát v histórii Slovenskej republiky, všetkých v mene skupiny priateľstva s Ruskou federáciou pozývam na kladenie vencov zajtra o dvanástej na Slavín.
T. Cabaj, podpredseda NR SR: (2010-02-05):
Otváram všeobecnú rozpravu. Konštatujem, že písomne sa do rozpravy nikto neprihlásil. Panie poslankyne, poslanci, kto má záujem do rozpravy sa prihlásiť ústne? Nikto sa nehlási. Končím možnosť prihlásiť sa do rozpravy, zároveň vyhlasujem rozpravu za skončenú. Keďže nebola žiadna rozprava, nemá sa k čomu navrhovateľ ani spravodajca vyjadriť. Budeme pokračovať, poprosím obidvoch, keby ste pokračovali ďalej, pretože budeme pokračovať prvým čítaním o návrhu poslancov Národnej rady Slovenskej republiky Martina Kuruca a Juraja Líšku na vydanie zákona, ktorým sa mení a dopĺňa zákon č. 303/2001 Z. z. o voľbách do orgánov samosprávnych krajov a o doplnení Občianskeho súdneho poriadku . Návrh zákona je uverejnený ako parlamentná tlač 1396, návrh na jeho pridelenie je v rozhodnutí predsedu Národnej rady Slovenskej republiky č. 1425. Nech sa páči, pán poslanec, opäť uvedie pán poslanec Martin Kuruc.
Kažimír, Peter, podpredseda vlády a minister financií SR (2015-09-30):
Áno, to bola taká zdvorilá časť môjho vystúpenia a nezdvorilý (vyslovené s pobavením) by som si nechal na... (Prerušenie vystúpenia predsedajúcim.)
Ďuriš Nicholsonová, Lucia, podpredsedníčka NR SR (2016-07-07):
Pán poslanec Viskupič, nech sa páči.
Kollár, Boris, predseda NR SR (2022-06-16):
(Zaznievanie gongu.) Vážené panie poslankyne, vážení páni poslanci, pred tým, ako budeme pokračovať v prerušenom rokovaní hlasovaním, dovoľte mi, aby som na balkóne rokovacej sály privítal žiakov a učiteľky Základnej školy Sokolíkova v Dúbravke. Vitajte. (Potlesk.) Na základe žiadosti ministra Vlčana podávam procedurálny návrh, aby sa tlač 945, zákon o pozemkových úpravách, prerokoval dňa 22. 6. po bode ministerky Remišovej. Je, prosím, všeobecný súhlas? (Nesúhlasná reakcia pléna.) Nie. Prosím, prezentujme sa a hlasujeme. (Hlasovanie.) Prítomných 132 hlasov, pardon, prítomných 132 poslancov, za 68, proti 21, zdržalo sa 38, nehlasovali 5. Uvedený návrh sme schválili a presunuli sme návrh, tlač 945 pána ministra Vlčana po bode ministerky Remišovej na 22. 6. Teraz pristúpime, pristúpime k hlasovaniu v druhom čítaní o návrhu poslanca Šimka na vydanie zákona, ktorým sa mení a dopĺňa zákon č. 343/2015 Z. z. o verejnom obstarávaní, tlač 904, bod 30 programu. Prosím spoločného spravodajcu z výboru pre hospodárske záležitosti poslanca Petra Vonsa, aby uvedený, uvedené hlasovanie uvádzal. Nech sa páči, pán poslanec, máte slovo. (Hlasovanie o návrhu poslanca Národnej rady Slovenskej republiky Jozefa Šimka na vydanie zákona, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov , tlač 904.)
Galko, Ľubomír, poslanec NR SR (2016-09-08):
Ďakujem pekne. Pán kolega Pčolinský, ja na rozdiel od vás nemyslím, že treba zmeniť rokovací poriadok. Podľa mňa ten rokovací poriadok, až na možno nejaké malé technické zmeny alebo malé detaily, vôbec netreba meniť. Pretože naozaj sa stačí zamyslieť nad tým, že kedy sa tie veci, na ktoré ten nový návrh rokovacieho poriadku reaguje, kedy sa dejú. Obmedzenie vystúpenia poslancov, či môžu vystúpiť jedenkrát, alebo len 20 minút a tak ďalej a tak ďalej. Kedy sa takéto niečo deje, že sa robia nejaké obštrukcie? Len vtedy, keď sa koalícia správa despoticky a keď dala nočné rokovanie. Pretože nikdy inokedy sa nestáva, že by sme nejakým spôsobom tie rokovania Národnej rady naťahovali. To znamená, že žiaden dôvod. Obrazová a zvuková prezentácia. Hhh, keby poslanci vládnej koalície nerobili také šialenosti, že kryjú Bašternáka, kryjú Kaliňáka, mali sme tu kauzu Váhostav, tak tu v živote nikto žiaden transparent nevytiahne. A to hovorím napriek tomu, že ja napríklad s transparentami nechodím a neviem, či ja som tu hádam ani transparent nikdy nedržal. Ale treba si položiť otázku, kedy tí poslanci tu chodia s tými transparentami. Však keď nebudú poslanci vládnej koalície obhajovať takého svinstvá a kryť takýchto zločincov, tak k takémuto niečomu nebude treba vôbec pristupovať. To sa týka takisto aj tých zvukových, obrazových záznamov a tak ďalej a tak ďalej. Vykazovanie poslanca, ktorý sa správa nemiestne. Však kto tu vyvreskuje stále? Pán Číž, pani Vaľová, henten kútik (rečník ľavou rukou naznačil smer), v kuse oni vykrikujú. My len reagujeme. No tak keď nebudú vyvreskovať z tých svojich miest, tak my nebudeme reagovať a nebude treba tu mať všelijaké klauzuly o nejakom vykazovaní poslanca. A chcem jednu vec povedať, že mňa teda z tejto sály nikto nikdy nevykáže, to vás upozorňujem.
Hrnčiar, Andrej, podpredseda NR SR (2017-06-15):
Ďakujem. Pýtam si, či sa chce niekto prihlásiť do rozpravy ústne. Končím možnosť nahlásiť sa ústne do rozpravy. (Reakcia z pléna.) Ešte tam dajte pani, pani poslankyňu Remišovú. Pani poslankyňa, vidíte, aký som ústretový, dúfam, že to oceníte. Takže nech sa páči, pán poslanec Šebej, ako prvý. A poprosím, pani poslankyňu Remišovú zaradiť ako poslednú.
Laurenčík, Milan, podpredseda NR SR (2021-11-11):
Prerušujem schôdzu na pätnásť minút. (Pätnásťminútová prestávka. Reakcie z pléna.)
Laššáková, Jana, podpredsedníčka NR SR (2013-02-05):
Ďakujem, pani ministerka. Žiada si záverečné slovo pán spravodajca? Nežiada. Prerušujem rokovanie o tomto bode programu. A nasleduje prvé čítanie o návrhu poslancov Miroslava Kadúca a Igora Matoviča na vydanie ústavného zákona, ktorým sa dopĺňa Ústava Slovenskej republiky č. 460/1992 Zb. v znení neskorších predpisov. Návrh ústavného zákona je uverejnený ako tlač 376. Návrh na jeho pridelenie na prerokovanie výborov je v rozhodnutí č. 354. Teraz dávam slovo poslancovi Miroslavovi Kadúcovi, aby návrh ústavného zákona uviedol. Chcem, chcela som len uviesť, že sme si odsúhlasili, že budeme mať spojenú rozpravu aj k tomuto návrhu, aj k ďalšiemu návrhu poslancov Kadúca a Igora Matoviča na vydanie zákona, ktorým sa mení a dopĺňa zákon o prokuratúre v znení neskorších predpisov. Ste chceli to povedať? Áno, ja by som to bola pred rozpravou uviedla. Takže nech sa páči, dávam vám slovo, aby ste návrh ústavného zákona uviedli. (Rokovanie o návrhu poslancov Národnej rady Slovenskej republiky Miroslava Kadúca a Igora Matoviča na vydanie ústavného zákona, ktorým sa dopĺňa Ústava Slovenskej republiky č. 460/1992 Zb. v znení neskorších predpisov , tlač 376, a o návrhu poslancov Národnej rady Slovenskej republiky Miroslava Kadúca a Igora Matoviča na vydanie zákona, ktorým sa dopĺňa zákon č.153/2001 Z. z. o prokuratúre v znení neskorších predpisov a ktorým sa dopĺňajú niektoré zákony , tlač 377.)
Hrnčiar, Andrej, podpredseda NR SR (2019-06-26):
Štyri faktické poznámky. Nech sa páči, pán poslanec Zelník.
Hort, Milan, podpredseda NR SR (2011-05-19):
Prepáčte, pán minister, poprosím všetkých, ktorí potrebujú si niečo povedať a nezaujíma ich odpoveď pána ministra, aby tak urobili buď mimo sály alebo minimálne teda tichšie. Skúsme vydržať ešte nejakých 15 minút na dokončenie hodiny otázok. Počúvajme pána ministra. Nech sa páči.
Figeľ, Ján, 1. podpredseda vlády a minister dopravy, výstavby a regionálneho rozvoja SR (2011-07-07):
Ďakujem pekne, pán podpredseda. Vážený pán poslanec, vláda Slovenskej republiky prostredníctvom ministerstva zahraničných vecí ešte 18. apríla tohto roku, teda v deň schválenia novej maďarskej ústavy v maďarskom parlamente, deklarovala, že, citujem: „Slovenská republika rešpektuje suverénne právo každej krajiny určiť vlastné ústavné usporiadanie. Súčasne očakáva, že Maďarská republika pri implementácii ústavy, ako aj pri prijímaní a uplatňovaní naň nadväzujúcej legislatívy si bude ctiť ústavné usporiadanie iných krajín a bude rešpektovať princípy medzinárodného práva a prijaté medzinárodné záväzky.“ Táto naša východisková pozícia, ctené dámy, vážení páni, sa nezmenila a my ju otvorene komunikujeme tak maďarskej strane, ako aj partnerom v zahraničí. Sme radi, že Benátska komisia vo svojom stanovisku z 20. júna, teda veľmi čerstvo potvrdila pozície Slovenska, potvrdila primárnu zodpovednosť krajín za príslušníkov menšín žijúcich na ich území, platnosť individuálneho charakteru menšinových práv, ako aj výlučnú kompetenciu jednotlivých štátov určovať si svoje štátne usporiadanie, vrátane vytvárania samospráv. A ďalej, uznesenie parlamentu z utorka 5. júla takisto nastavuje zrkadlo novej maďarskej ústave a okrem iného jasne deklaruje, že nenarušiteľnosť územnej celistvosti je jedným zo základných princípov, na ktorých stojí a ktoré garantuje samotná Európska únia. Vo svojom predvčerajšom uznesení Európsky parlament vyzýva Maďarsko, aby v ústave vrátane jej preambuly zaručilo, že Maďarsko bude rešpektovať územnú celistvosť iných krajín v zmysle pri hľadaní podpory etnických Maďarov žijúcich v zahraničí. Hoci toto uznesenie Európskeho parlamentu nie je právne záväzným dokumentom, bezpochyby predstavuje posilnenie pozície Slovenskej republiky, našej vlasti. A vnímavo reaguje aj na naše výhrady, ktoré sme veľmi pokojne tlmočili Maďarsku, našim spojencom a partnerom. Ak to obrátime, nová maďarská ústava, ktorá vyvoláva niekedy aj opodstatnené obavy, zatiaľ dosiahla toľko, že Európa odmietla kolektívne práva, kolektívne samosprávy, potvrdila platnosť individuálnych práv, odmietla exteritorialitu legislatívy a potvrdila princíp územnej celistvosti. Ďalšia diskusia sa očakáva v nasledujúcich týždňoch a mesiacoch v Parlamentnom zhromaždení Rady Európy v Štrasburgu a v jeho monitorovacom výbore. Argumenty Slovenska, pozície našej krajiny budú aj v tejto diskusii prítomné. Taktiež očakávame maďarskú implementačnú legislatívu, ktorá uvedie ústavu do praktického života, a aj v tomto procese využijeme všetky možnosti, ktoré nám vytvorilo obnovenie normálneho intenzívneho a otvoreného dialógu so susednou maďarskou stranou. Už dnes je pritom jasné, že sústredenú pozornosť tomuto implementačnému procesu budú venovať aj samotné európske inštitúcie. Ďakujem pekne.
Dostál, Ondrej, poslanec NR SR (2018-11-27):
Ja som slovo bordel nepoužil ako prvý, ja som iba reagoval na pani poslankyňu Antošovú, ktorá moje tvrdenia o tom, že politické strany môžu urobiť chybu, môžu urobiť administratívnu chybu, môžu mať chybu v zozname, môžu stratiť vyhlásenie a teda menoval som aj ďalšie spôsoby, akými sa môže stať, že technickou chybou alebo nejakou obštrukciou vnútornou príde, príde k tomu, že sa strane znemožní kandidovať, nazvala toto bordelom. Tak keď sa bavíme o parlamentných voľbách a možnosti kandidovať, tak dovolil som si pripomenúť, že koho mala Slovenská národná strana na kandidátke, koho musela sťahovať. A bol to len ilustračný príklad, ako sa môže stať, že politická strana urobí chybu pri zostavovaní svojej kandidátnej listiny. Myslím si, že kandidovať takéhoto človeka je vážnejší problém ako urobiť chybu v adrese alebo v dátume narodenia na nejakom zozname členov politickej strany, ktorej sa po novom bude musieť predkladať. Spomenul som to z toho dôvodu.
Žiga, Peter, podpredseda NR SR (2024-09-17):
Prosím, prezentujme sa a hlasujme. (Hlasovanie.) 147 prítomných, 119 za, 1 proti, 26 sa zdržalo, 1 nehlasoval. Konštatujem, že Národná rada schválila navrhované uznesenie . Teraz prosím povereného člena výboru pre obranu a bezpečnosť poslanca Michala Barteka, aby uviedol hlasovanie o bode 12 schváleného programu, ktorým je prvé čítanie o vládnom návrhu zákona, ktorým sa mení a dopĺňa zákon č. 171/1993 o Policajnom zbore, máme to uvedené ako tlač 405. Nech sa páči, pán spravodajca, uvádzajte hlasovanie. (Hlasovanie v prvom čítaní o vládnom návrhu zákona, ktorým sa mení a dopĺňa zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov a ktorým sa menia a dopĺňajú niektoré zákony , tlač 405.)
Danko, Andrej, predseda NR SR (2017-04-06):
Pani Nicholsonová.
Suja, Miroslav, poslanec NR SR (2020-09-17):
Ďakujem za slovo, pán predsedajúci. Pán kolega Blaha, skoro vo všetkom s vami súhlasím. A s tým, že máte pravdu, vidno aj na reakciách pani Kozelovej, Šudíka, Dominika a predpokladám, že aj Šefčík potvrdí, že máte pravdu. A k vyjadreniam pani Zemanovej sa netreba ani vyjadrovať. Ale v jednej veci s vami nemôžem súhlasiť. Nemôžte kritizovať súčasnú vládu, že dáva niečo mimovládnym organizáciám, keď ste im vy dali desiatky miliónov. Týmto vlastne všetko, čo ste povedali, to dobré, touto jedinou vetou ste to všetko pokazili. Lebo takisto ste ich kŕmili, týchto nenažrancov, ako ich kŕmia oni.
Bugár, Béla, podpredseda NR SR (2016-04-28):
Ďakujeme. Pán minister? Takže druhú otázku položil tiež pán poslanec Droba na ministra školstva, vedy, výskumu a športu, na pána ministra Plavčana. Otázka znie: „Aj naši občania môžu študovať bezplatne online na niektorých najlepších univerzitách sveta. Bude takéto možnosti ministerstvo školstva podporovať, bude im brániť alebo k nim nezaujme žiaden postoj?“ Nech sa páči, pán minister.
Laššáková, Jana, podpredsedníčka NR SR (2013-12-04):
Prosím, prezentujme sa a hlasujeme. (Hlasovanie.) Prítomných 139 poslancov, za 118, proti 2 poslanci, zdržalo sa 18 poslancov, 1 poslanec nehlasoval. Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Poprosím vás opäť, pani spravodajkyňa, aby ste uviedli hlasovanie v prvom čítaní (ruch v sále); poprosím vás o pokoj, páni poslanci; o vládnom návrhu zákona, ktorým sa mení a dopĺňa zákon č. 152/1995 Z. z. o potravinách, tlač 776. Nech sa páči, pani spravodajkyňa. (Hlasovanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov , tlač 776.)
Hrnčiar, Andrej, podpredseda NR SR (2019-06-25):
Pán poslanec Burian.
Grendel, Gábor, podpredseda NR SR (2020-09-02):
Ďakujem, vyhlasujem prestávku na rokovanie výborov do 18.45 hod. (Reakcie z pléna.) To je veľa? (Reakcie z pléna.) Pán predseda výboru ústavnoprávneho, 18.30 bude dostatočný čas? Áno? Tak do 18.30 hod. (Prestávka.) (Po prestávke.)
Sopko, Miroslav, poslanec NR SR (2017-12-13):
Ďakujem za slovo. Vážený pán predsedajúci, v rozprave vystúpili dvaja poslanci. Prosím, pán predsedajúci, dajte hlasovať o tom, že Národná rada Slovenskej republiky sa rozhodla prerokovať návrh zákona v druhom čítaní.
Figeľ, Ján, podpredseda NR SR (2013-09-04):
Nech sa páči, s reakciou Jozef Mihál.
Fecko, Martin, poslanec NR SR (2023-05-18):
Ďakujem pekne. Pán predseda, dovoľte, aby som za skupinu 30 poslancov Národnej rady Slovenskej republiky podľa § 85 ods. 3 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov predložil návrh na opakovanie druhého čítania o návrhu poslanca Národnej rady Slovenskej republiky Martina Fecka na vydanie zákona, ktorým sa mení a dopĺňa zákon č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov (tlač 1402). Navrhujeme predsedovi Národnej rady SR, aby sa Národná rada Slovenskej republiky uzniesla, že návrh zákona prerokuje sa len na schôdzi Národnej rady podľa § 85 ods. 4 písm. c ). Navrhujeme, aby sa Národná rada uzniesla, že uvedený návrh zákona prerokuje v opakovanom druhom čítaní, vzhľadom na potrebu zmeny účinnosti zákona a vyprecizovanie predmetu pôvodného návrhu zmeny zákona. Ďakujem veľmi pekne.
Zmajkovičová, Renáta, podpredsedníčka NR SR (2012-10-26):
Vyhlasujem rozpravu za skončenú. Pán navrhovateľ, nech sa páči. Máte slovo, pán poslanec Brixi.
Pročko, Jozef, poslanec NR SR (2022-05-24):
Ďakujem. No, ja som prišiel do sály, sadol som si hneď na kraj a pozrel som sa uprene do očí rečníkovi, pozrel som sa mu naozaj uprene do očí a len tak som si v duchu hovoril: Bude iný? Urážal tu každého, rozprával o bláznoch, o psychopatoch, o sociopatoch. Pán Mazurek, sociopati majú výborné vyjadrovacie schopnosti, vynikajú napodobňovaním emócií, sú spontánni a impulzívni, sú nestáli a môžu mať výbuchy hnevu a agresie. Sociopatia je naučená, sociopat má veľké ego, vedia sa pretvarovať, majú vynikajúce rečnícke schopnosti, v ktorých prevláda krik, agresia a cholerické prejavy. Sú nezodpovední. Sociopati prichádzajú často do problémov so zákonom. Za čo ste boli odsúdený? Aj za extrémizmus. Často hovoria podľa toho, čo práve počuli. Klamanie je jednou z ich najčastejších činností. Rozprávali ste o primitívnych videách, ktoré si budú natáčať vaši kolegovia, a o urážkach, ako urážajú. Vy čo robíte na tom facebooku? Vy jednoducho len natáčate tie svoje videjká, aj toto vaše vystúpenie bolo len pre videjko. Dnes vás tu nazvali aj vašu stranu smerácki mopslíci. Všetci vedia, celá, aj koalícia, aj opozícia vedia, že ste sa s Ficom dohodli, že s ním bijete bandu. Vaše divadlo, ktoré tu, pán Mazurek, predvádzate a robíte tu zo seba ochrancu národa, ochrancu ľudí, na jednej strane začnete, prídete a vrieskate o tom, ako by mali podporiť, ako by mala táto vláda podporiť mladých, rodiny. Keď to tá vláda urobí, tak váš gazda, ktorý vás drží na vodítku, Fico vám povie nie, no a vy poviete nie. Pán Mazurek, treba porozmýšľať, kto je blázon a kto je sociopat.
Ďuriš Nicholsonová, Lucia, podpredsedníčka NR SR (2017-02-14):
Pán poslanec Osuský s faktickou, nech sa páči.
Blaha, Ľuboš, podpredseda NR SR (2023-12-14):
Ešte raz vás upozorňujem. Venujte sa téme, lebo porušujete rokovací poriadok.
V. Veteška, podpredseda NR SR: (2005-10-26):
Dovoľte mi, panie poslankyne, páni poslanci, aby som ešte raz vyzval aj menovite poslancov, ktorí predložili poslanecké návrhy zákonov, ktoré budeme v prvom čítaní prerokúvať na dnešnom rokovaní Národnej rady Slovenskej republiky, formálne upozorňujem, pán Ivan Šimko, pán Branislav Opaterný, pán Karol Ondriaš má viac tých návrhov, pani poslankyňa Demeterová je prítomná, pán poslanec Jaduš je prítomný, pán Stanislav Škoda je prítomný, pán Tibor Cabaj predkladá návrh, pán Juraj Blanár, pani Renáta Zmajkovičová, Pavol Rusko, pán Blanár opätovne, pani Katarína Tóthová a myslím, že na začiatok stačí, aby som upozornil menovite týchto poslancov, ktorí predkladajú svoje poslanecké návrhy zákonov, aby sa dostavili do rokovacej sály. Teraz budeme podľa schváleného programu pokračovať návrhom poslanca Ivana Šimka na vydanie zákona, ktorým sa mení a dopĺňa zákon č. 172/2004 Z. z. o prevode vlastníctva nehnuteľného majetku vo vlastníctve Slovenskej republiky na obec alebo vyšší územný celok (tlač 1309). K tomuto ste dostali tlač 1309, návrh na jeho pridelenie výborom máte v rozhodnutí č. 1325. Chcem však ešte upozorniť poslancov a poslankyne na to, že body 35 a 36 prerokujeme, ktoré mali nasledovať teraz, tieto prerokujeme, ešte raz opakujem, 35 a 36, prerokujem 8. novembra ako prvé čítanie. Teraz dávam slovo pánovi poslancovi Šimkovi, aby uviedol návrh zákona.
B. Bugár, podpredseda NR SR: (2004-11-30):
Pán podpredseda vlády, chcete sa vyjadriť k rozprave? Nie. Ďakujem. Pán spravodajca? Nie. Ďakujem pekne. Prerušujem rokovanie o tomto bode programu. V rokovaní budeme pokračovať prvým čítaním o vládnom návrhu zákona, ktorým sa mení a dopĺňa zákon č. 578/2004 Zb. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov (tlač 946). Pán minister zdravotníctva, nech sa páči, máte slovo.
Danko, Andrej, predseda NR SR (2016-05-18):
Ďakujem, pán poslanec. Pán poslanec Karol Galek, pán poslanec Karol Galek, procedurálny návrh? (Reakcia z pléna.) Jaj, jaj. Poprosím, pán poslanec Miroslav Číž, faktická poznámka.
Pellegrini, Peter, predseda vlády SR (2019-05-16):
Vážený pán predseda Národnej rady, pán predsedajúci, dovoľte mi, aby som podľa rokovacieho poriadku Národnej rady Slovenskej republiky ospravedlnil z dnešnej hodiny otázok neprítomných členov vlády a oznámil ministrov poverených zastupovaním. Neprítomný je podpredseda vlády Slovenskej republiky a minister životného prostredia László Sólymos, zastupuje ho pán minister dopravy a výstavby Árpád Érsek, minister zahraničných vecí a európskych záležitostí Miroslav Lajčák, ktorý je na ZPC v Helsinkách, zastupuje minister práce, sociálnych vecí a rodiny Ján Richter. A podpredsedu vlády pre investície a informatizáciu Richarda Rašiho... nie sú otázky a na ministra spravodlivosti Gábora Gála nie sú otázky, tí sa dnešnej hodiny otázok nezúčastnia.
Kollár, Boris, predseda NR SR (2020-04-28):
Ďakujem. Ďalší s faktickou poznámkou. Vystúpi pán poslanec Dobeš.
Šeliga, Juraj, podpredseda NR SR (2020-04-07):
Uzatváram možnosť... Pán poslanec Viskupič, nech sa páči s reakciou na vystúpenie pána poslanca.
Hrnčiar, Andrej, podpredseda NR SR (2016-09-07):
Vyhlasujem všeobecnú rozpravu za skončenú. Chce k rozprave zaujať stanovisko navrhovateľka? Nech sa páči, pani ministerka.
Poliačik, Martin, poslanec NR SR (2013-03-25):
Alojz, ja pevne verím tomu, že veci, o ktorých hovoríš, myslíš vážne a že kričíš preto, lebo si presvedčený o tom, že už neexistuje iná forma, ako na niektoré veci upozorniť. Ale treba si uvedomiť jednu vec. Slovenský rokovací poriadok je významne a výrazne liberálnejší ako mnohé iné rokovacie poriadky parlamentov, jednak v Európe, ale aj vo svete. Len v máloktorom parlamente existuje neobmedzený čas na vystúpenie, len v máloktorom parlamente nie je parlamentná stráž, ktorá má právo vyviesť poslanca z rokovacej sály. Ešte stále toto na Slovensku platí, a to preto, lebo sme doteraz pravidlá rešpektovali. Môžeme sa pokúšať ich zmeniť, môžeme sa pokúšať proti nim namietať, ale obávam sa, že ak budeš pokračovať v tomto type vystúpení, tak jediným dôsledkom bude, že sa pravidlá pre voľné prejavenie sa poslanca v Národnej rade začnú sprísňovať. A verím, že toto je niečo, čo ani ty sám nechceš. Ďakujem.
O. Nachtmannová, poslankyňa: (2007-05-15):
V závere svojho vystúpenia ste hovorili, že európske štáty nepoznajú legálnu definíciu závislej práce. Konkrétne ste spomenuli Taliansko. Nie je to pravda. Občiansky kódex Talianska z roku 1942 obsahuje všeobecnú definíciu závislej práce, na ktorej je založené talianske pracovné právo. Ďalej môžem spomenúť Rakúsko. Občiansky zákonník v Rakúsku obsahuje právnu definíciu podriadeného zamestnania. Koncept podriadenej práce v Belgicku je zakotvený v právnych predpisoch. Zákon o zamestnaneckej zmluve vo Fínsku obsahuje definíciu závislého vzťahu, definícia je obsiahnutá v zákone 1 z roku 1977 v Nórsku, definovaná trvalá zmluva je vo Švédsku. Legálna definícia závislej práce je v Holandsku. Jasne právo definuje zmluvu o zamestnaní v Portugalsku. Môžem spomenúť ďalšie príklady, ale pre krátkosť času ich všetky nestihnem, ale v ďalšom vystúpení sa tejto otázky ešte dotknem. Ďakujem.
Blaha, Ľuboš, poslanec NR SR (2012-10-24):
Pán kolega Číž, ja by som chcel naozaj oceniť tento váš príspevok do diskusie práve preto, že vniesol taký hlbší a hodnotový rozmer do našich debát a trošku priblížil Slovensko týmto spôsobom tým európskym diskusiám. Pretože ja mám skúsenosť z tých európskych fór, tam sa naozaj vedú hodnotové diskusie, kde tí ľudia navzájom poznajú tie knihy tých svojich oponentov. To znamená - a to isté platí pre vás - keď vy kritizujete tú pravicu, tak máte načítaného toho Missesa, máte načítaného Nozicka, Hayeka, Rothbarta a tak ďalej. Ale tuto kolegovia, ktorí kritizujú ľavicu, nemajú šajnu. Tuto kolega Hlina hovorí o Žižekovi. Nemajú šajnu, čo píše Žižek, nemajú šancu, čo píše Cohen, čo píše Habermas, čo píše Rawls, čo píše Dworkin. Nie, oni nečítajú. Oni si vystačia s tými svojimi neoliberálnymi dogmami. A to veľmi ochudobňuje tú našu diskusiu, pretože namiesto naozaj systematického štúdia títo páni iba googlujú, googlujú, vyberú si nejaké neoliberálne mantry a dokola ich opakujú. A nemá to žiadnu analytickú úroveň. A teraz naozaj nechcem hádzať do jedného vreca všetkých, lebo sú tu i ľudia, ktorí majú očividne záujem ( a teraz, pán Hlina očividne je jeden z tých, ktorý má chuť čítať; aj pán Sulík možno bude mať konečne chuť si niečo prečítať, keďže dostal knižku), ale je to strašne málo. Ja mám pocit, že, a teraz nechcem dehonestovať na Slovensku pravicu, ja si naozaj veľmi silne vážim pravicové názory, vážim si aj toho Hayeka, aj toho Nozicka, polemizujem s nimi, analyzujem ich diela a tak ďalej. Ale na Slovensku si na pravom spektre dnes nie je čo vážiť, ale nie vždy to tak bolo. Páni kolegovia z pravice, spamätajte sa! (Potlesk.)
Mikloš, Ivan, poslanec NR SR (2013-02-08):
Vážený pán predseda, vážené panie kolegyne, vážení kolegovia, dovoľte mi, aby som v zmysle zákona Národnej rady č. 350/1996 Z. z. o rokovacom poriadku vystúpil k návrhu poslancov Národnej rady Slovenskej republiky Daniela Lipšica a Jany Žitňanskej na vydanie zákona, ktorým sa mení a dopĺňa zákon č. 85/2005 Z. z. o politických stranách a politických hnutiach v znení neskorších predpisov a ktorým sa mení zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov, ako spravodajca výboru Národnej rady pre financie a rozpočet. Uvedený návrh bol doručený poslancom Národnej rady v stanovenej lehote, čím boli splnené podmienky určené § 72 ods. 1 zákona Národnej rady o rokovacom poriadku, teda doručenie návrhu najmenej 15 dní pred schôdzou Národnej rady. Predseda Národnej rady posúdil uvedený návrh podľa § 70 ods. 1 zákona Národnej rady o rokovacom poriadku a podľa legislatívnych pravidiel ho zaradil na rokovanie dnešnej schôdze. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti zákona uvedené v § 67 a § 68 zákona Národnej rady o rokovacom poriadku, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku a je zrejmý aj jej účel. Všeobecná časť dôvodovej správy obsahuje informáciu o jeho cieli a že je v súlade s Ústavou Slovenskej republiky a ostatnými všeobecne záväznými právnymi predpismi, ako aj medzinárodnými zmluvami, ktorými je Slovenská republika viazaná. Osobitná časť návrhu zákona obsahuje odôvodnenie jednotlivých ustanovení návrhu. Po rozprave odporučím, aby podľa § 73 ods. 3 písm. c) zákona o rokovacom poriadku Národná rada uvedený návrh zákona prerokovala v druhom čítaní. V súlade s rozhodnutím predsedu Národnej rady č. 294 z 9. novembra 2012 a podľa § 71 zákona o rokovacom poriadku zákon prerokovali výbor pre financie a rozpočet, ústavnoprávny výbor. Za gestorský výbor navrhujem výbor pre financie a rozpočet. Zároveň odporúčam, aby uvedený návrh prerokovali výbory do 30 dní a gestorský do 32 dní od jeho prerokovania v prvom čítaní. Pán predseda, otvorte, prosím, rozpravu k uvedenému návrhu zákona.
Nachtmannová, Oľga, poslankyňa NR SR (2014-11-09):
Ďakujem za slovo. Pán premiér, ďakujem, že ste niektorým ľuďom v tejto sále osviežili pamäť. Keď človek konfrontuje odôvodnenie vášho odvolávania s historickou pamäťou, tak nám mnohé veci sú hneď jasné. Väčšinou ľudia, ktorí sú tam podpísaní, nie sú žiadna tabula rasa, teda nepopísaná tabuľa, majú svoju históriu, svoju politickú históriu. Ja by som veľmi rada ešte spomenula jeden fakt, ktorý tu nezaznel, pretože, ako som to už zachytila aj vo faktických, opäť tu bude aj SPP. Tak by som rada pripomenula škandalóznu odmenu poradcovi pri privatizácii SPP. Mimochodom, boli vtedy preplatené aj faktúry, ktoré neboli nikým podpísané. Kde ste boli vtedy, páni? Vtedajšia ministerka privatizácie Machová, rovnako vtedajší minister hospodárstva Harach odmietli tieto faktúry podpísať, lebo videli, že to je protiprávne. Áno, vy ste to dovolili. Všetci tam mlčali, pretože táto zmluva bola tajná. Rovnako bola tajná aj zmluva o privatizácii Telekomu. Ako je možné, páni spravodliví, že ste to dovolili, aby sa strategické podniky privatizovali tajnými zmluvami. A takisto ste nespomenuli ani prípad vtedajšieho ministra, ktorý mal tú bezočivosť, že na úpravu svojho hotela žiadal peniaze, dotácie z eurofondov. A tohto pána určite ešte dnes budeme počuť. A čo sa týka toho, čo tu bude občas zaznievať, že mnohé nemocnice sú v takom úbohom stave, áno, je to tak, je to, žiaľbohu, presne tak, ale, páni, nie je to aj vďaka tomu, že všetko, čo bolo v nemocniciach ziskové, tak sa svojho času sprivatizovalo, že sa sprivatizovali biochemické laboratóriá, dialýzy, RZP-čky a nemocniciam pozostávali len stratové oddelenia? Ďakujem.
P. Paška, predseda NR SR: (2009-04-28):
(Hlasovanie.) 128 prítomných, 99 za, 1 sa zdržal, 28 nehlasovalo. Konštatujem, že sme pána Hugyivára zvolili do funkcie člena Dozornej rady Úradu pre dohľad . Teraz pani poslankyňa Belásová uvedie hlasovanie o návrhu uznesenia k návrhu na vyslovenie súhlasu Národnej rady so Zmluvou medzi Slovenskou republikou a Kórejskou republikou o sociálnom zabezpečení. Je to tlač 942.
Mihál, Jozef, podpredseda vlády a minister práce, sociálnych vecí a rodiny SR (2010-11-04):
Ďakujem. Prajem všetkým dobrý deň. Vážený pán predsedajúci, vážené panie poslankyne, vážení páni poslanci, pán poslanec Ondruš, k vymenovaniu druhého právoplatného riaditeľa Úradu práce, sociálnych vecí a rodiny v Leviciach nikdy nedošlo, pretože právoplatne bol odvolaný z funkcie pán Alexander Bačík a nie Rastislav Juhár. Novovymenovaný riaditeľ Štefan Jurák je teda jediný právoplatný riaditeľ Úradu práce, sociálnych vecí a rodiny v Leviciach. Vychádzať treba a pozrieť si treba schválené uznesenie vlády s číslom a dátumom prerokovania vládou Slovenskej republiky a nie z návrhu uznesenia. Čiže poprosím vás, pozrite si schválené uznesenie vlády č. 749 z 27. októbra 2010, je už na internete na webovej stránke vlády Slovenskej republiky a tam nájdete, že z funkcie riaditeľa Úradu práce, sociálnych vecí a rodiny v Leviciach bol odvolaný Alexander Bačík. Čiže ešte raz opakujem, Úrad práce, sociálnych vecí a rodiny v Leviciach má jediného právoplatného riaditeľa, ktorým je pán Štefan Jurák.
J. Šimko, poslanec: (2008-02-13):
Treba, pán poslanec, vám pripomenúť, že boli to odvážne ciele. V podstate ste si teda naplánovali, že 30-tisíc odíde z tohto druhého piliera, 10-tisíc asi príde. Skutočnosť je –  6 500   poistencov   odišlo, 1 700 vstúpilo. Treba pripomenúť, že pri sporení v druhom pilieri ide o investovanie na kapitálových trhoch. Toto investovanie, ja súhlasím, že je spojené s určitým rizikom, ale chcem povedať, že riziko vlastne medzi prechodom medzi fondmi je nastavené tak, že tí ľudia, ktorí sa blížia k dôchodku stále viac a viac, musia prestupovať postupne z fondov, ktoré majú väčšiu mieru rizika, do fondov, ktoré majú menšiu. Vieme, že je tam hranica, keď vlastne už človek nemôže byť v rastovom fonde, potom ani už vo vyváženom. Takže to riziko tam jednoducho tým pádom je ošetrené. Všetko teda závisí od toho, akým spôsobom budú peniaze investované. No a, samozrejme, súhlasím, že dôležité kritérium je vek. To znamená, že aj zhruba ľudia vo veku nad 45 rokov by už do druhého piliera vstupovať nemali. Ľudia do tých 40 rokov, pre nich by to malo byť výhodnejšie, pretože si budú sporiť dlhšiu dobu.
M. Číž, podpredseda NR SR: (2008-04-10):
Pán minister, chcete zaujať stanovisko, odpovedať na otázku? Nech sa páči, máte slovo. J. Kubiš, minister zahraničných vecí SR: Vážený pán predsedajúci, vážené panie poslankyne, vážení páni poslanci, ja len súhlasím s tým, aby, pokiaľ to vy zvážite, sa o otázkach našich vzájomných vzťahov diskutovalo pravidelnejšie na tomto fóre. Ja som to nebral ako otázku, ale ako výzvu určitú, preto trošku to zaváhanie, či chcem odpovedať, ale ako reakciu, pokiaľ sa pýtate na môj osobný názor, pretože rozhodnutie je vaše. Tak iste takéto veci nemôžu uškodiť. Ďakujem veľmi pekne.
Cmorej, Peter, poslanec NR SR (2021-11-09):
Dobre, už som zapnutý, ďakujem pekne. K tomu veľkému pozmeňujúcemu návrhu 19-bodovému, aby sa teda mohli kolegovia slobodne a vážne rozhodnúť, za ktoré dobré veci zahlasujú a za ktoré nie, tak vás poprosím, teda ako spravodajca, vynímam na osobitné hlasovanie o každom nasledujúcom bode samostatne. Body 1, 4, 5, 6, 7, 8, 9, 10, 11,12, 13, 14, 15, 16, 17, 18 a 19. Súčasne vynímam na osobitné hlasovanie spoločne body 2 a 3. Ďakujem.
Poliačik, Martin, poslanec NR SR (2013-10-25):
Ďakujem, pani podpredsedníčka. Ja tu mám len jeden veľmi krátky pozmeňovák, ktorý reaguje na situáciu s vlastníkmi pôdy na Slovensku. Totiž v súčasnom znení ľudia, ktorí vlastnia lesnú alebo poľnohospodársku pôdu, tak majú túto pôdu alebo to, že ju vlastnia, použiť v prvom rade na vyriešenie svojich problémov, až potom môžu mať nárok na príspevky v hmotnej núdzi. Čo ja tej logike úplne rozumiem. Keď má niekto pole a má možnosť ho predať alebo prenajať, tak by nemal mať nárok dávky v hmotnej núdzi, pretože má iný spôsob ako sa postarať sám o seba. Len na Slovensku je tá situácia špecifická. Predstavme si človeka, ktorý, veľmi dobre vieme, ako to na tých dedinách dneska chodí. Tam mám jednu dvadsatinu polky hektára, hentam mám jednu päť desatinu ďalšieho hektára, neviem, kto všetko sú ostatní vlastníci, nie je spravená ROEP-ka, nie je to zlúčené. To znamená, ja mám desať alebo dvanásť rôznych častí rôznych pozemkov okolo celého chotára. Nemám z toho vôbec nič a prinajlepšom, ak tú pôdu užíva nejaké družstvo, tak dostanem 15 alebo 20 eur na konci roka, aby sa nepovedalo. Určite to nie je niečo, z čoho by som mohol ja a moja rodina vyžiť v prípade, že padnem do stavu hmotnej núdze. Preto si myslím, že takíto malí vlastníci pôdy, zvlášť keď tá pôda nie je proste jednoliata, na jednom mieste a nedá sa užívať, ale je to iba súhrnný majetok rôznych percentuálnych častí, rôznych parciel po okolí, jednoducho takého človeka nemôžeme považovať za niekoho, kto z toho dokáže vyťažiť peniaze na to, aby sa mohol uživiť. Preto podávam pozmeňujúci návrh k vládnemu návrhu zákona o pomoci v hmotnej núdzi, kde: V čl. 1 v § 7 ods. 3 písmeno b) znie: „b) poľnohospodársku pôdu alebo lesnú pôdu v celkovej výmere menšej ako 3 ha,“. Čo znamená, že ak takýto človek, keď sa mu načítajú tie podiely a vyjde mu to, že to je menej ako 3 ha dohromady, tak nebude vylúčený z možnosti poberať dávku v hmotnej núdzi. V budúcnosti, keď budú scelené, keď dobehnú všetky ROEP-ky na Slovensku, keď budú scelené parcely, keď bude mať jeden človek jednu parcelku, jedno políčko, jednu roličku, tak samozrejme sa môžeme dostať do situácie, že sa budeme pozerať na to, či takýto človek môže takéto pole predať, či ho môže prenajať, či ho môže užívať tak, aby ho to uživilo. Len v tej situácii ešte dnes nie sme. A myslím si, že pre ľudí na vidieku, ktorí, kde hlavne teda v regiónoch s vysokou nezamestnanosťou, kde je veľmi veľké percento ľudí v dávkach, teda odkázaní na dávky v hmotnej núdzi, to, že vlastnia pôdu, im takým spôsobom, ako som to popísal, im môže viacej priťažiť, než by im to pomohlo. Preto aj vás, pán minister, aj poslancov za SMER, aj kolegov z opozície prosím o podporu tohto pozmeňujúceho návrhu. Ďakujem.
Kučera, Karol, poslanec NR SR (2023-02-14):
Ďakujem. Takže v rozprave vystúpili štyria poslanci, nebol podaný žiadny procedurálny návrh. Prosím, pán predsedajúci, dajte hlasovať o tom, že Národná rada Slovenskej republiky sa rozhodla prerokovať návrh zákona v druhom čítaní.